ASIAN พุ่ง 9% นิวไฮรอบ 3 ปี โบรกฯ เคาะเป้า 18 บ.-ปรับประมาณกำไรปี 64-66 เพิ่ม
ASIAN พุ่ง 9% นิวไฮรอบ 3 ปี โบรกฯ เคาะเป้า 18 บ.-ปรับประมาณกำไรปี 64-66 เพิ่ม ล่าสุดอยู่ที่ 15.70 บาท บวก 1.30 บาท หรือ 9.03% มูลค่าซื้อขาย 288.94 ล้านบาท
ASIAN พุ่ง 9% นิวไฮรอบ 3 ปี โบรกฯ เคาะเป้า 18 บ.-ปรับประมาณกำไรปี 64-66 เพิ่ม ล่าสุดอยู่ที่ 15.70 บาท บวก 1.30 บาท หรือ 9.03% มูลค่าซื้อขาย 288.94 ล้านบาท
8 มี.ค. 2564

ผู้สื่อข่าวรายงานว่า ราคาหุ้น บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ล่าสุด ณ เวลา 12.12 น. อยู่ที่ 15.70 บาท บวก 1.30 บาท หรือ 9.03% สูงสุดที่ 15.70 บาท ต่ำสุดที่ 14.50 บาท ด้วยมูลค่าซื้อขาย 288.94 ล้านบาท ทั้งนี้ ราคาหุ้น ASIAN ปรับตัวขึ้นสูงสุดในรอบ 3 ปี นับตั้งแต่ราคาหุ้นอยู่ที่ระดับ 15.90 บาท เมื่อวันที่ 29 ก.ย.2560

โดย บล.คันทรี่ กรุ๊ป ระบุในบทวิเคราะห์ แนะนำ “ซื้อ” หุ้น ASIAN ปรับมูลค่าพื้นฐานขึ้นเป็น 18 บาท เดิม 10.30 บาท โดยบริษัทมีกำไรสุทธิไตรมาส 4/63 ที่ 211 ล้านบาท เติบโตโดดเด่นจากธุรกิจอาหารสัตว์เลี้ยง และอัตรากำไรที่ปรับตัวดีขึ้น
นอกจากนี้บล.คันทรี่ กรุ๊ป มีมุมมองบวกต่อผลการดำเนินงานในปี  2564 (จากเดิมมองเป็นกลาง) ซึ่งมีปัจจัยผลักดันจากธุรกิจอาหารสัตว์เลี้ยง OEM การทำแบรนด์อาหารสัตว์เลี้ยงของตนเอง และการขยายกำลังการผลิตกว่า 10% ในไตรมาส 3/64
อีกทั้ง บล.คันทรี่ กรุ๊ป ปรับประมาณการกำไรปี 2564-2566 ขึ้น 50-68% เพื่อสะท้อนอัตรากำไรที่ดีขึ้นในธุรกิจอาหารสัตว์เลี้ยงและอาหารแช่แข็ง